polyglot-tagger/wikipedia-language-snippets-filtered huggingface dataset:
مثلا اعداد کی ایک فہرست میں سے ایک مطلوبہ عدد کو تلاش کرنے کا ایک سادہ ترین الخوارزم یہ ہو سکتا ہے ؛ پہلا عدد پڑھیں اور اس کو مطلوبہ عدد سے ملائیں۔
اہم مفروضہ یہ ہے کہ فہرست کے ہر عدد پر وہ ایک جیسا وقت صرف کرتا ہے - اگر فہرست میں 10 اعداد ہیں تو مطلوبہ عدد ڈھونڈنے میں کمپیوٹر 10 سیکنڈ صرف کرے گا- اگر 20 اعداد ہوں تو 20سیکنڈ، 60 اعداد ہوں تو ایک منٹ، 3600 اعداد ہوں تو ایک گھنٹہ، یعنی جتنی لمبی فہرست اسی تناسب سے صرف کردہ وقت۔
یہاں این پی انگریزی لفظ نان پولینومیل کے مخفف کو ظاہر کرتا ہے - یہاں یہ وضاحت ضروری ہے کہ پی قسم کے الخوارزم این پی قسم سے بھی تعلق رکھتے ہیں - دوسرے الفاظ میں ۔
الخوارزمی پیچیدگی کی درجہ بندی میں وہ الخوارزم جو پی قسم سے تعلق نہیں رکھتے لیکن این پی قسم میں سے ہیں، پی کی نسبت مشکل سمجھے جاتے ہے - الخوارزمی پیچیدگی میں این پی سے بھی زیادہ مشکل سمجھے جانے الخوارزموں کے اقسام ہیں۔
ریاضی میں کسی ریاضیاتی مسئلے کے حل یا تخمینی حل تک رسائی کے لیے وضع/غیر مبہم ریاضیاتی عملیات پر مشتمل، ہدایات کا منظم اور ترتیب وار مجموعہ الگورتھم ہی کہلاتا ہے۔
کمپیوٹر سائنس میں الگورتھم کی وضاحت سے مراد بذریعہ کمپوٹر کسی عمل کو انجام دینے یا کوئی مسئلہ حل کرنے کے لیے واضع/غیر مبہم ہدایات اور اصولوں کا منظم مجموعہ، جنہیں محدود یعنی متناہی تعداد والے ترتیب وار مراحل کا صورت میں روبہ عمل کیا جائے۔
الگورتھم ایک مخصوص قسم کی علامتی زبان میں لکھا جاتا ہے اور یہی علامتی زبان استعمال کرتے ہوئے مطلوبہ کام کو سر انجام دینے یا متعلقہ مسئلہ حل کرنے کے لیے کمپیوٹر پروگرام لکھا جاتا۔
ایک الخوارزم کسی خاص کمپیوٹر یا پروگرامنگ زبان سے ماورا ہوتا ہے - لہذا جب کسی مسئلے کا الخوارزمی حل دریافت کر لیا جاتا ہے تو اسے کسی بھی کمپیوٹر سسٹم پر یا کسی خاص سافٹ وئر کی زبان میں ڈھالنا کچھ زیادہ مشکل نہیں رہتا۔
مختلف مسائل کے حل کے لیے نئے اور بہتر الخوارزم تلاش کرنا ایک وسیع سائنسی و ریاضیاتی علم ہے - جب کوئی نیا الخوارزمی حل پیش کیا جاتا ہے تو اگلے مرحلے میں یہ تحقیق کی جاتی ہے کہ یہ الخوارزم کس قدر تیزی سے مطلوبہ جواب نکال سکتا ہے۔
ایک الخوارزم کی کارکردگی کا تعین یوں کیا جاتا ہے کہ جوں جوں مسئلے کا حجم بڑھایا جائے، جواب فراہم کرنے کے وقت میں کس قدر تناسب سے اضافہ ہوتا ہے؟
لفظ الخوارزم عربی سے لاطینی اور لاطینی زبان سے انگریزی میں آتے آتے ایلگوردم بن گیا- یوں محمد الخوارزمی کی علمی کاوش کے اعتراف میں لفظ ایلگوردم کو ریاضی میں مرحلہ بہ مرحلہ ترتیب میں پیش کردہ کسی بھی حل کے لیے استعمال کیا جانے لگا- تاریخی اعتبار سے ریاضی کے کسے مسئلے کا پہلا الخوارزمی حل اقلیدس نے تحریر کیا جسے عام طور پر عاد اعظم معلوم کرنے کا طریقہ کہا جاتا ہے - البتہ یہ خیال قوی ہے کہ اقلیدس نے یہ حل خود دریافت نہیں کیا اور غالباً اس سے لگ بھگ دو سو برس پہلے کے ریاضی دانوں کو یہ طریقہ معلوم تھا۔
کمپیوٹر سائنس کے ماہرین کے نزدیک اس وقت یہ کمپیوٹر سائنس کا اہم ترین غیر حل شدہ مسئلہ ہے اور اس کے حل کے لیے علوم ریاضی و کمپیوٹر کے اعلی ترین فہم و بصیرت درکار ہے۔
روزِ قیامت تمام انبیا، اولیاء وعلماء علیہم الصلوٰۃ والثناء شفا عت فرمائیں گے، ان کی شفاعت حضورِ اقدس صلی اللہ تعالیٰ علیہ و آلہ و سلم کی بارگاہ میں ہو گی۔
أُعْطِیْتُ الشَّفَاعَۃَ اور ان کا رب فرماتا ہے وَ اسْتَغْفِرْ لِذَنبِکَ وَ لِلْمُؤْمِنِینَ وَ الْمُؤْمِنٰتِ مغفرت چاہو اپنے خاصوں کے گناہوں اور عام مومنین و ممنات کے گناہوں کی۔
رَبَّنَا اغْفِرْ لَنَا وَلِإِخْوَانِنَا الَّذِینَ سَبَقُونَا بِالْإِیمَانِ وَلَا تَجْعَلْ فِی قُلُوبِنَا غِلًا لِلَّذِینَ آمَنُوا رَبَّنَا إِنَّکَ رَء ُوفٌ رَحِیمٌ
اور وہ جو ان کے بعد آئے عرض کرتے ہیں اے ہمارے رب ہمیں بخش دے اور ہمارے بھائیوں کو جو ہم سے پہلے ایمان لائے اور ہمارے دل میں ایمان والوں کی طرف سے کینہ نہ رکھ اے ہمارے رب بیشک تو ہی نہایت مہربان رحم والا ہے۔
الَّذِینَ یَحْمِلُونَ الْعَرْشَ وَمَنْ حَوْلَہُ یُسَبِّحُونَ بِحَمْدِ رَبِّہِمْ وَیُؤْمِنُونَ بِہِ وَیَسْتَغْفِرُونَ لِلَّذِینَ آمَنُوا رَبَّنَا وَسِعْتَ کُلَّ شَیْء ٍ رَحْمَۃً وَعِلْمًا فَاغْفِرْ لِلَّذِینَ تَابُوا وَاتَّبَعُوا سَبِیلَکَ وَقِہِمْ عَذَابَ الْجَحِیمِ
وہ جو عرش اٹھاتے ہیں اور جو اس کے گرد ہیں اپنے رب کی تعریف کے ساتھ اس کی پاکی بولتے اور اس پر ایمان لاتے اور مسلمانوں کی مغفرت مانگتے ہیں اے رب ہمارے تیرے رحمت و علم میں ہر چیز کی سمائی ہے تو انہیں بخش دے جنہوں نے توبہ کی اور تیری راہ پر چلے اور انہیں دوزخ کے عذاب سے بچالے۔
سیدہ عائشہ سے مروی ہے کہ ایک شخص نے رسول اللہ ﷺ کی خدمت اقدس میں حاضر ہو کر عرض کیا یا رسول اللہ ﷺ میری والدہ فوت ہو گئی ہے اور انہوں نے بوقت انتقال کوئی وصیت نہیں فرمائی فَہَلْ لَہَا أَجْرٌ إِنْ تَصَدَّقْتُ عَنْہَا؟
رسول اللہ ﷺ سے میں نے عرض کیا کہ ہم مردوں کے لیے دعا ئیں اور ان کی طرف سے صدقات و خیرات اور حج کرتے ہیں کیا یہ چیزیں ان کو پہنچتی ہیں؟
تو رسو ل اللہ ﷺ نے فرمایا إِنَّہ لیصل إِلَیْہِم ویفرحون بِہِ کَمَا یفرح أحدکُم بالہدیۃ بیشک یہ چیزیں ان کو پہنچتی ہیں اور وہ ان سے خوش ہوتے ہیں جیسے کہ تم ایک دوسرے کے ہدیہ سے خوش ہوتے ہو
آپ صلی اللہ علیہ و آلہ و سلم غار حرا میں کئی کئی روز قیام فرماتے اور اس دوران میں اپنی دنیاوی مشغولیات اور دیگر کاروبار حیات سے بالکل قطع تعلق رہا کرتے۔
یہ اصحاب رسول رضوان اللہ تعالٰی اجمعین آپ صلی اللہ علیہ وسلم کی صحبت سے مستفید ہونے اور آپ صلی اللہ علیہ و آلہ و سلم سے دینی علم سیکھنے کی غرض سے اپنی دنیاوی مشغولیات و کام کاج کو ترک کیے رہتے، حتی کہ بعض تو عائلی و ازدواجی زندگی تک سے بھی دور رہتے۔
اس سلسلے میں حضرت اویس قرنی اور حضرت حسن بصری کا نام بہت نمایاں ہے جو مشہور تابعی بزرگ ہیں اور آپ حضرات نے بیشتر جید اصحاب رسول سے فیض صحبت حاصل کیا۔
جنوبی ایشیا خصوصاً برصغیر پاک و ہند میں مسلک اہلسنت و جماعت یا اہلِ سُنت وجماعت کی ایک شاخ کو امام احمد رضا خان کی مناسبت سےسنی بریلوی مسلک کے نام سے بھی جانا جاتا ہے۔
دی آکسفورڈ ڈکشنری آف اسلام کے مطابق "اہل سنت والجماعت" پیغمبر اسلام کے طریق اور صحابہ کرام والی جماعت ہے، اس کے علاوہ ان کو بریلوی کہا جاتا ہے، جو شمالی بھارت میں 1880ء سے قائم اور مولانا احمد رضا خان بریلوی کی تحریروں پر مبنی ہے۔
انہوں نے 1857ء کی جنگ آزادی کی ناکامی، مغلیہ سلطنت کی مکمل تحلیل اور سلطنتِ برطانیہ کے ہندوستان میں نوآبادیاتی نظام کے رد عمل میں تحریک پکڑی۔
اسی طرح بریلوی مسلک کے حامل آنحضرت صلی اللہ علیہ و آلہ و سلم کے ہمہ جہت شاہد و ناظر ہونے پر بھی ایمان رکھتے ہیں کہ آپ صلی اللہ علیہ و آلہ و سلم نے دنیا میں عالم غیب کو دیکھ کر اطلاع دی اور اسی طرح بعد از وصال بھی آپ علیہ الصلوۃ و السلام تمام احوال سے باعلم ہیں۔
اس سلسلے میں مختلف آیات قرآنی و احادیث سے استدلال کیا جاتا ہے جیسا کہ ( يَا أَيُّھَا النَّبِيُّ إِنَّا أَرْسَلْنَاكَ شَاھِدًا - اے نبی ہم نے آپ کو شاہد بنا کر بھیجا)
رسول اکرم کے حاضر و ناظر ہونے کا معنی یہ ہے کہ آپ اپنی قبر انور میں جسم کے ساتھ باحیات ہیں اور اللہ کی عطا کردہ قوت سے دور و نزدیک کی آوازوں کو سنتے ہیں اور اپنی امت کے اعمال واحوال کا مشاہدہ فرماتے ہیں یا یہ کہ روحانی طور پر یا جسم مثالی کے ساتھ آن واحد میں سینکڑوں کلو میٹر کی دوری سے مدد کے لیے پہنچنے پر قادر ہیں۔
لیکن اللہ تعالیٰ کی طرح حاضر و ناظر نہیں اللہ اپنے علم ازلی اور قدرت کے اعتبار سے ازل سے از خود حاضر ہے اور اللہ کے رسول اللہ کے عطا کردہ علم و مشاہدہ کے ساتھ حاضر و ناظر ہیں ۔
ترمذی شریف میں باب "باب ما جاء في ميلاد النبي صلي اللہ عليہ وآلہ وسلم:" امام ترمذی نے الجامع ترمذی شریف میں "باب ماجاء في ميلاد النبي صلي اللہ عليہ وآلہ وسلم" ایک باب باندھا ہے۔
علامہ فضل حق خیر آبادی اور ان کے ساتھی مفتی صدر الدین خان آزردہ، سید کفایت علی کافی اور دیگر بہت سے مسلمان علما نے دہلی کی جامع مسجد سے بیک وقت انگریزوں کے خلاف جہاد کا فتویٰ جاری کیا جس کے نتیجے میں مسلمان اس جنگ کو اپنا مذہبی فریضہ سمجھتے ہوئے لڑے۔
1945ء -1946ء میں اہل سنت کے علما و مشائخ نے تاریخی آل انڈیا سنی کانفرنس بنارس میں منعقد کی اور تحریکِ پاکستان کی مکمل حمایت کرنے کے لیے سنی علما کرام نے شرکت کی۔
انبیا علیہم السلام اپنی اپنی قبروں میں اُسی طرح بحیاتِ حقیقی زندہ ہیں، جیسے دنیا میں تھے، کھاتے پیتے ہیں (إنّ اللہ حرم علی الأرض أن تأکل أجساد الأنبیاء علیہم السلام فنبي اللہ حي یرزق۔
ابن ماجہ)، جہاں چاہیں آتے جاتے ہیں، تصدیقِ وعدہ الٰہیہ کے لیے ایک آن کو اُن پر موت طاری ہوئی، پھر بدستور زندہ ہو گئے، اُن کی حیات، حیاتِ شہدا سے بہت ارفع و اعلیٰ ہے۔
انبیا علیہم الصلوٰۃ و السلام کی موت محض ایک آن کو تصدیق وعدہ الہٰیہ کے لیے ہوتی ہے، پھر وہ ویسے ہی حیاتِ حقیقی دنیاوی و جسمانی سے زندہ ہوتے ہیں جیسے اس سے پہلے تھے، زندہ کا دوبارہ تشریف لانا کیا دشوار؟
رسول ﷲ صلی اللہ تعالی علیہ و آلہ و سلم فرماتے ہیں : اَلْاَ نْبِیاءُ اَحْیاء فِیْ قُبُوْرِھِمْ یصلُّوْنَ : انبیا زندہ ہیں اپنی قبروں میں، نماز پڑھتے ہیں
بریلوی حضرات نہ کہ صرف آنحضرت صلی اللہ علیہ و آلہ و سلم کی ذات گرامی قدر سے توسل کے قائل ہیں بلکہ آپ علیہ السلام سے منسلک اشیاء مثلاّ آپ کے موئے مبارک اور آپ کی نعلین شریفین سے بھی توسل کے قائل ہیں اور اسے عین شرعی قرار دیتے ہیں۔
آنحضرت کے وسیلہ سے بارگاہ الٰہی میں دعا کرنا مستحسن ہے اس کے لیے مختلف الفاظ استعمال کیے جاتے ہیں جیسے توسل استغاثہ تشفع توجہ جب کبھی اس معنی میں دعا کی جائے کہ آپ تسبب پر قادر ہیں کہ اللہ تعالیٰ سے سوال کریں یا شفاعت فرمائیں تو یہ بھی توسل بالنبی کہلاتا ہے۔
ان میں خود حضور خاتمی مرتبت آنحضرت صلی اللہ علیہ و آلہ و سلم اور حضرت ابو بکر صدیق و عمر رضی اللہ تعالٰی عنہما کے مزار پرانوار مدینہ منورہ میں مسجد نبوی شریف کے عین اندر واقع ہیں۔
ان عظیم ہستیوں کی روحانیت، بزرگی اور ان کی خدماتِ جلیلہ کا وسیلہ پیش کرتے ہوئے اللہ تعالٰیٰ سے بالواسطہ یا بلاواسطہ توسل بھی کیا جاتا ہے۔
بریلوی مسلک کے حامل آنحضرت صلی اللہ علیہ و آلہ و سلم کو افضل البشر قرار دینے کے ساتھ ساتھ آپ علیہ الصلوۃ و السلام کی نورانیت کے بھی قائل ہیں۔
جیسا کہ آنحضرت صلی اللہ علیہ و آلہ و سلم کا حضرت جابر رضی اللہ تعالٰی عنہ کے سوال کے جواب میں ارشاد فرمانا ( يَا جَابِرُ، اِنَّ اﷲَ تَعَالَي قَدْ خَلَقَ قَبْلَ الْاَشْيَاءِ نُوْرَ نَبِيِکَ مِنْ نُورِہِ۔
بریلوی مسلک کی تشریحات کے مطابق، میلاد و قیام، صلوٰۃ و سلام، ایصال ثواب، عرس یہ سب معمولات جو صدیوں سے اہلسنت و الجماعت میں رائج ہیں اور علمائے امت نے انھیں باعث ثواب قرار دیا ہے۔
اس مسلک کا اہم طرہ امتیاز درود و سلام اور عشق رسول ہے، اسی طرح آنحضرت صلی اللہ علیہ و آلہ و سلم کی شدید تر محبت اور ادب و تعظیم کو ایمان کا جزو لازم قرار دیا جاتا ہے۔
مزید برآں حضور علیہ الصلوۃ و السلام کی ذاتِ مبارکہ کے ادب و تعظیم اور آپ صلی اللہ علیہ و آلہ و سلم کی تعریف و توصیف کو باعثِ سعادت و برکت قرار دیا جاتا ہے، سنی, بریلوی مسلک کو مسلک اعلٰی حضرت بھی کہا جاتا ہے ہیں اور اسے اہل سنت کا تسلسل قرار دیا جاتا ہے۔
تاہم اس عظیم الشان ادارے میں ہونے والے علمی کام اور دریافتوں نے آج کی جدید دنیا کی بنیاد رکھی جیس کی ایک مثال یہ بھی ہے کہ ریاضی کی ایک ایسی موثر اور تجریدی زبان متعارف کر دی جسے بعد میں اسلامی سلطنت، یورپ اور بالآخر پوری دنیا نے اپنا لیا.
یہی وہ جگہ تھی جہاں ریاضی کے انقلابی تصورات نے جنم لیا جن میں کامن زیرو یا صفر کا ہندسہ اور ہمارے جدید دور کے 'عربی' اعداد جیسی دریافتیں شامل ہیں.
عباسی خلیفہ ہارون الرشید نے اپنے عہد میں ایک ایسے مرکز کا اہتمام اور قیام کیا جو سائنسی علوم پر تحقیقات کرتا اور علمی تحقیقات کے ذریعے عوام کو جدید نظریات سے آگاہ کرتا۔
سوری افواج نے 1948ء کی عرب اسرائیلی جنگ میں حصہ لیا جس کے بعد برطانیہ، فرانس اور امریکا کی جاسوسی تنظیم سی آئی اے نے اس کی حکومت کے خلاف سازشیں شروع کر دیں۔
اس حکومت نے عراق کے ساتھ اتحاد کی کوشش کی جسے برطانیہ، فرانس اور امریکا کی جاسوسی تنظیم سی آئی اے نے سخت ناپسند کیا حالاں کہ عراق میں بھی انھی کی کٹھ پتلی حکومت قائم تھی۔
یاد رہے کہ مصر میں بھی امریکی اور برطانوی حمایت یافتہ قوتیں ختم کر کے جمال عبد الناصر بر سر اقتدار آچکے تھے جن کی وجہ سے یہ اتحاد ممکن ہوا۔
مگر 28 ستمبر 1961ء میں سامراجی قوتوں کے ایما پر ایک اور فوجی بغاوت ہوئی جس نے یہ اتحاد ختم کر کے شام کو دوبارہ ایک الگ ملک کی حیثیت دے دی۔
ملک میں روسی حمایت یافتہ لوگوں اور سامراجی حمایت رکھنے والوں کے درمیان رسہ کشی جاری رہی اور 8 مارچ 1963ء کو بعث جماعت کے لوگوں نے اقتدار پر قبضہ کیا۔
انہی ممالک نے مصر اور اسرائیل کی صلح کروائی اور مصر نے اسرائیل کو تسلیم کر لیا اس مین بنیادی کردار امریکی وزیر خارجہ ہنری کسنجر نے ادا کیا جو خود ایک سابق جرمن یہودی تھا۔
1976ء میں شامی افواج لبنانی حکومت کی درخواست پر لبنان میں داخل ہوئیں اور لبنان میں مسیحیوں اور مسلمانوں کے درمیان خانہ جنگی کو روکنے میں اہم کردار ادا کیا۔
اس جنگ میں صیہونی حکومت نے جولان کی پہاڑیوں پر قبضہ کر لیا تھا، لیکن سنہ 1973ء میں حافظ الاسد اپنی فوج کو مضبوط کرکے جولان پہاڑیوں کے ایک حصے کو واپس لینے میں کامیاب ہو گئے۔
صیہونی حکومت کی سازشوں کا ڈٹ کر مقابلہ کرنا اور اسلامی جمہوریۂ ایران جیسے، صیہونیت مخالف ممالک کے ساتھ تعلقات استوار کرنا، حافظ الاسد کے دور کی، شام کی خارجہ پالیسی کی خصوصیات میں سوریہل ہیں۔
انہوں نے بھی اپنے والد کی پالیسیوں کو آگے بڑھایا خطے میں جاری صیہونیت مخالف محاذ میں سوریہ کے بنیادی کردار کو محفوظ رکھا جو امریکا، اسرائیل اور خطے میں ان کے حامی ممالک کو ایک آنکھ نہيں بھاتا چنانچہ اس وقت صدر بشار اسد کو ایک ایسی خانہ جنگی کا سامنا ہے جس میں ترکی، سعودی عرب اور قطر سمیت کئی ديگر ممالک کا ہاتھ نمایاں ہے۔
شریف مکہ نے برطانوی سامراج کے ایما پر ترکی خلافت کے خلاف بغاوت کرتے ہوئے 1918ء میں دمشق میں ایک قومی حکومت قائم کرنے میں مدد دی جو فیصل بن حسین نے قائم کی جس کے تحت سوریہ کے کچھ علاقے، لبنان، اردن اور فلسطین کے کچھ علاقے آتے تھے۔
یہ وہ عہد تھا جس میں فرانس، برطانیہ اور دیگر سامراجی اور سرمایہ دار ممالک نے مشرق وسطی کو مختلف خفیہ معاہدوں کی مدد سے آپس میں بانٹ لیا تھا۔
1932ء میں سوریہ میں پہلی دفعہ آزادی کا اعلان ہوا مگر پارلیمنٹ فرانس کی مرضی کی تھی اور تمام کابینہ ایسے لوگوں پر مشتمل تھی جو فرانس کے حواری تھے۔
فرانس خود 1940ء میں جرمنی کے قبضہ میں آ گیا مگر سوریہ پھر بھی آزاد نہ ہو سکا اور برطانوی اور فرانسیسی افواج نے 1941ء میں سوریہ کو روند ڈالا۔
اس وقت شام کے صدر شکری القوتلی تھے جن سے برطانوی سفیر نے ان سے ملاقات کی اور فرانس کے ساتھ صلح نامے پر دست خط یا کسی محفوظ مقام پر منتقلی کی تجویز دی جو انہوں نے رد کردی۔
1260ء میں مملوکوں نے اسے دوبارہ دار الخلافہ بنایا مگر امیر تیمور نے 1400ء میں دمشق اور گردو نواح کو تباہ کر دیا اور اس کے تمام نابغہ روزگار لوگوں اور ہنرمندوں کو اپنے ساتھ سمرقند لے گیا۔
1918ء میں وہاں فرانسیسیوں اور برطانویوں کے ایما پر ایک کٹھ پتلی حکومت قائم ہوئی جس کا نتیجہ یہ تھا کہ کچھ ہی عرصہ بعد سوریہ کا زیادہ تر علاقہ فرانسیسیوں کے قبضہ میں چلا گیا۔
مشرقی شام کے شہر عبیل سے 1975ء میں ایک عظیم سامی سلطنت کے آثار ملے ہیں جس میں قدیم ترین سامی زبانوں اور تہذیب کا بہترین نوادراتی اثاثہ سوریہل ہے جس میں 17000 مٹی کی تختیاں ہیں۔
سوریہ پر یکے بعد دیگرے کنعانیوں، عبرانیوں، اسیریائی لوگوں اور بابل کے لوگوں نے قبضہ کیا اور نت نئی تہذیبوں کو جنم دیا جن کو آج ہم دنیا کی قدیم تہذیبوں کے نام سے جانتے ہیں۔
بعد میں 30 مارچ 1949ء کو برطانیہ، فرانس اور سی آئی اے کی مدد سے ایک فوجی بغاوت ہوئی جس نے حکومت پر قبضہ کر لیا اور کم و بیش وہی کہانی شروع ہو گئی جو نو آزاد مسلمان ملکوں کی مشترکہ داستان ہے۔
عربی سب سے اہم زبان ہے لیکن دیہات میں کچھ علاقوں میں سوریہ کی قدیم زبانیں مثلاً آرامی بھی سننے کو مل سکتی ہیں مگریہ قدیم زبانیں دم توڑ رہی ہیں۔
نذ یر احمد کو بھی یہی کچھ کرنا پڑتا تھا، بلکہ ان کے لیے تو ایک پریشانی یہ تھی کہ وہ جس گھر سے روٹی لاتے تھے اس میں ایک ایسی لڑکی رہتی تھی جو پہلے ان سے ہانڈی کے لیے مصالحہ یعنی مرچیں، دھنیا اور پیاز وغیرہ پسواتی تھی اور پھر روٹی دیتی تھی اور اگر کام کرتے ہوئے سُستی کرتے تھے تو ان کی انگلیوں پر سل کا بٹہ مارتی تھی۔
مولوی نذیر احمد نے اپنی زندگی کا آغاز ایک مدرس کی حیثیت سے کیا لیکن خداداد ذہانت اور انتھک کوششوں سے جلد ہی ترقی کرکے ڈپٹی انسپکٹر مدارس مقرر ہوئے۔
مولوی صاحب نے انگریزی میں بھی خاصی استعداد پیدا کر لی اور انڈین پینل کوڈ کا ترجمہ کے نام سے کیا جو سرکاری حلقوں میں بہت مقبول ہوا اور آج تک استعمال ہوتا ہے۔
شمس العلماء خان بہادر حافظ ڈپٹی مولوی نذیر احمد (ریاست حیدرآباد سے انہیں غیور جنگ کا خطاب دیا گیا تھا جسے انہوں نے قبول نہیں کیا) ضلع بجنور کی تحصیل نگینہ کے ایک گاؤں ریہر میں پیدا ہوئے۔
ایک مشہور بزرگ شاہ عبد الغفور اعظم پوری کے خاندان سے تعلق رکھتے تھے، لیکن آپ کے والد مولوی سعادت علی غریب آدمی تھے اور یو پی کے ضلع بجنور کے رہنے والے تھے۔
اس علمی و ادبی میدان میں بھی حکومت نے انہیں 1897ء شمس العلماء کا خطاب دیا اور 1902ء میں ایڈنبرا یونیورسٹی نے ایل ایل ڈی کی اعزازی ڈگری دی۔
1974ء میں مسلم سربراہی کانفرنس میں شرکت کے لیے آئے ہوئے سلطان قابوس اور شاہ فیصل شہید نے علی زیب ہاؤس میں ہی قیام کیا تھا، اسی دوران فلسطین آزادی کے رہنما یاسر عرفات مرحوم نے بھی محمد علی سے ملنے کی خواہش کی تھی اور مسقط عمان کے سلطان قابوس نے انھیں غیر سرکاری سفیر کی حیثیت سے تعریفی شیلڈ پیش کی، ایران کے شہنشاہ نے پہلوی ایوارڈ دیا۔
ان کی فلموں کی زیادہ تر ہیروئن ان کی اپنی اہلیہ زیبا تھیں نیز ان فلموں میں زيادہ تر گانے جو ان پر فلمائے گئے ان کے گلوکار مہدی حسن تھے۔
انھوں نے "علی زیب فاؤنڈیشن" کے تحت سر گودھا، فیصل آباد، ساہیوال اور میانوالی میں تھیلسیمیا میں مبتلا بچوں کے علاج اور کفالت کے لیے ہسپتال قائم کیے، جہاں بلا معاوضہ بچوں کا علاج کیا جاتا ہے۔
فلم "تم ملے پیار ملا" کی شوٹنگ کے دوران ہی بروز جمعرات 29ستمبر، 1966 ء کی سہ پہر تین بجے اداکار آزاد کے گھر واقع ناظم آباد میں محمد علی نے زیبا سے نکاح کر لیا۔
علی زیب نے ایک انتہائی خوش گوار بھر پور ازدواجی زندگی گزاری، کئی یادگار فلموں میں اپنی یادگاری کے جوہر دکھائے، نہ صرف پاکستان، بلکہ دوسرے ممالک میں بھی علی زیب ایک قابل احترام جوڑی کے طور پر جانے جاتے ہیں۔
ملتان آنے کے کچھ عرصے بعد سید مرشد علی کی سوچ میں تبدیلی آئی کہ وقت کے ساتھ چلنے کے لیے انگریزی تعلیم ضروری ہے اس لیے انہوں نے 1949ء میں محمد علی کو اسلامیہ اسکول ملتان میں داخل کرا دیا۔
ان کی بھرپور آواز نے انہیں ایک بہترین ریڈیو صداکار کی حیثیت سے منوایا اور انہیں فلمی دنیا تک پہنچانے میں بھی ان کی آواز نے ہی اہم کردار ادا کیا۔
حضرت ابورافعؓ ان لوگوں میں ہیں جن کے دل پر نبوت کاپر جلال چہرہ ہی دیکھ کر اسلام کا نقش بیٹھ گیا، ان کے اسلام کے متعلق ان کا بیان ہے کہ ایک مرتبہ مجھ پر قریش نے آنحضرتﷺ کے پاس کسی کام سے بھیجا،آپ کو دیکھتے ہی میرا دل اسلام کی طرف ہوگیا میں نے عرض کیا یا رسول اللہ!
اب میں واپس نہ جاؤں گا، آپ نے فرمایا میں قاصد کو نہیں روکتا اور عہد شکنی نہیں کرتا اس وقت تم لوٹ جاؤ،اگر کچھ دنوں تک بدستور تمہارے دل میں اسلام کا جذبہ باقی رہا تو پھر چلے آنا؛چنانچہ اس وقت تو یہ واپس چلے گئے اورپھر دوبارہ حاضرہوکر مشرف باسلام ہوئے۔
نام میں بہت اختلاف ہے،زیادہ مشہور اسلم اورابورافع کنیت ہے نسبی شرف کے لیے یہ سند کافی ہے کہ آقائے دو عالمﷺ کی غلامی کا شرف رکھتے تھے اورحضورﷺ نے یہ کہہ کر اپنے خاندان میں شامل کرلیا تھا کہ مولی القوم من انفسھم اس مرتبہ کے بعد خاندانی اورنسبی عظمت کا کون درجہ باقی رہ جاتا ہے۔
اسلام نے غلاموں کو ہر قسم کی ترقی کے جو مواقع عطا کیے ہیں ،ابورافعؓ اس کی بہترین مثال تھے،گویہ غلام تھے؛لیکن فضل وکمال میں آزادوں کے ہمسر تھے،ان کی ۶۸ روایتیں حدیث کی کتابوں میں موجود ہیں، ان میں سے ایک میں بخاری اور ۳ میں مسلم منفرد ہیں۔
بدر کے علاوہ احد، خندق وغیرہ تمام غزوات میں شریک ہوئے،آنحضرتﷺ نے حضرت علیؓ کی امارت میں یمن کی طرف جو سریہ بھیجا تھا، اس میں یہ بھی تھے؛چنانچہ حضرت علیؓ نے اپنی عدم موجودگی میں سریہ کی نگرانی ان کے سپرد کی تھی۔
ابتدا میں ابورافعؓ حضرت عباس کے غلام تھے انہوں نے آنحضرتﷺ کو دیدیا تھا، آنحضرتﷺ نے حضرت عباسؓ کے اسلام کی مسرت پر آزاد کردیا۔
ایک طرف اپنے فرانسیسی جرنیل ونٹورا کو فوجیں دے کر بھیجا اور دوسری جانب پٹھانوں اور سید صاحب کے ہندوستانی پیروکاروں میں نفرت کے بیج بودیئے۔
سب سے پہلے اس تحریک کا آغاز ایسے ہوا تھا کہ سید احمد شہید رحمہ اللہ پڑھا رہے تھے انکو خط آیا ایک عورت کا کہ ہمارے اوپر بہت ظلم ہو رہا ہے ہم سکھوں کے بچے جن رہی ہیں سید صاحب نے وہیں کتاب بند کر دی اور جہاد کے لیے تیار ہو گئے فرمایا اب جہاد لازم ہو چکا ہے سکھوں نے واقع ہی میں مسلمانوں پر بہت ظلم ڈھائے ہیں ۔
اس کے بعد انہوں بہت محنت کی اس تحریک کے لیے اپنا سب کچھ نچھاور کر دیا اور اس میں مین کردار شاہ عبد العزیز کا تھا ان کے بعد ان کی تحریک کو سید احمد شہید نے آگے بڑھایا۔
بادشاہ آشور دیوتا مظہر اور نائب سمجھا جاتا تھا، اس کی ذات تمام غلطیوں سے پاک اور تنقید سے بالاتر تھی، تمام احکام آشور کے نام سے جاری و نافذ ہوتے تھے۔
ہر شہر اپنے متعلقہ علاقوں کے ساتھ ایک صوبہ کی حثیت رکھتا تھا، شہروں کو ایک گونہ آزادی حاصل تھی اور ان کے مذہب اور قوانین اکثر جدا گانہ تھے۔
آشوری اپنے نظام حکومت کے لحاظ سے دوسری ہم عصر قوموں پر فوقیت رکھتے تھے خصوصیت کے ساتھ آشور بنی بال کی نظام حکومت بہت وسیع، منظم اور مظبوط تھا۔
انہوں نے شکستیں بھی کھائیں اور محکوم بھی ہوئے، مگر جیسے ہی دشمنوں کی گرفت ڈھیلی ہوئی پھر اٹھ کھڑے ہوئے اور اپنی آزادی کا اعلان کر دیا۔
آشوریوں کے تمام کارناموں میں فن حرب کی ترقی سب سے اہم ہے اس میدان میں وہ اپنی تمام ہم عصر قوموں سے آگے بڑھ گئے، انہوں نے اچھے اور عمدہ ہتیار بنائے اور محاصرے کے آلات کے آلات کو خاطر خواہ ترقی دی، ان کے اسلحوں میں تیر کمان، برچھے،بھالے، نیزے، تیغے، گذر کلہارے، گنداسے اور منجیق اور وردیوں میں لوہے کے خود، زرہ بکتر، کمر بند، گھاکھرے اور سپر شامل تھے۔
چونکہ وہ مذہبی پیشوا اور دیوتا کا اوتار تھا، اس لیے اس کا ہر حکم اور خدائی ارادہ کا مظہر تھا، اس کی اطاعت بغیر کسی لیت و لعل کے قابل قبول تھی۔
شہروں میں بادشاہ کے مقرر کردہ حکام اور جاگیردار تھے، جو عدالتی فرائض بھی دیتے تھے، مذہبی نوعیت کے مقدمات فیصل کرنے کا حق پروہتوں کو حاصل تھا۔
آشوری قوانین سامری اور بابلی ضابطہ قوانین سے ماخوذ تھے، سزاؤں میں درے لگانا، ناک کان کانٹا، آنکھیں نکال لینا، زبان کھنچ لینا، صلیب پر چڑھانا، زندہ جلا دینا، پانی میں ڈبو دینا اور قتل کرنا شامل تھا۔
اس وقت بابل میں کاسی حکومت ختم ہوچکی اور طوائف الملوکی پھیلی تھی، تلگت پلاسر نے اس انتشار سے فائدہ اٹھایا اور بابل پر حملہ کرکے اس کو ممالک محروسہ میں شامل کر لیا نیز اس نے حتیوں اور آرمینوں کو آگے بڑھنے سے روک لیا۔
سرغون اور سناخریب تو خیر ظلم پسندی کے لیے مشہور تھے لیکن آشور بنی بال جیسا پڑھا لکھا اور مہذب بادشاہ بھی ان کو درست سمجھتا تھا اور فخریہ اپنے جور و ظلم بیان کرتا تھا، وہ عیلام کی تباہی کا حال ان الفاظ میں بیان کرتا ہے، میں نے ایک ماہ اور پچیس دن کی مسافت کی سر زمین کو جو عیلانیوں کے قبضے میں تھی برباد کر دیا۔
بادشاہ کے بیٹوں، بہنوں، شاہی گھرانے کے دوسرے افراد جوان اور بڑھوں، محافظوں، حاکموں، سرداروں، ہنر مندوں اور کاریگروں کل کے کل باشندوں عورتوں، مردوں، چھوٹوں، بڑوں کو ان کے لاتعداد خچروں، گدھوں، ریوڑوں اور مویشیوں کے ساتھ مال غنیمت بنا کر آشوریہ لے گیا۔
آشور ناصر پال کی موت کے بعد شلما نضر سوم نے فتوحات کے دائرے کو شام تک وسیع کر دیا اور اس پر معدد حملے کیے اور ایک جنگ میں جس کا تذکرہ ایک کتبہ پر ملتا ہے، شام کی متحدہ طاقت کو قرقر کے مقام پر شکست دی، گو وہ دمشق پر قبضہ نہیں کرسکا۔
آشوری نرار کی موت کے بعد ایسا لگتا تھا کہ آشوری حکومت ختم ہونے کا خطرہ پیدا ہو گیا تھا کہ ایک فوجی سالار تلگت پلاسر سوم نے تخت پر قبضہ کر لیا اور نہ صرف حکومت کو بچایا بلکہ اسے وہ عظمت عطا کی کہ اس سے پہلے کسی بادشاہ کو حاصل نہیں ہو سکی۔
تاریخ میں آشوری تہذیب جنم دینے والا ایک سامی قبیلہ تھا جو اموریوں کی طرح جزیرہ نماہ عرب سے اٹھا تھا اور ایک بت کی پوجا کرتا تھا جو آشور کے نام سے مشہور تھا۔
اُسء بُرو یا دیوتا کے نام سے قبیلہ آشور اور ریاست کے علاوہ ایک شہر آشور دریائے دجلہ کے کنارے آباد کیا تھا، جس نے قدیم زمانے میں بڑی شہرت پائی اور آشوری حکومت کے ابتدائی دور میں ریاست کا پایہ تخت بھی رہا۔
آشور ناصر پال تلگت پلاسر کی موت کے دو سو اٹھارہ سال بعد تخت پر بیٹھا، اس نے اپنے چونتیس سالہ دور میں آشوری حکومت کو مضبوط کیا اور شرپسندوں کا خاتمہ کیا۔
آشوریوں کے نزدیک دشمن کو تکلیف دے کر مارنا، لاشوں کے اعضاء کاٹنا، زندہ جلا دینا، کھوپڑیوں کا انبار لگا دینا اور درختوں کو کاٹ دینا گناہ نہیں تھا۔
مگر حقیقت میں آشوری معاشرے پر مذہب کا اثر بہت ہلکا اور سطحی تھا، مذہبی امور کو انجام دینے کے لیے ایک مذہبی طبقہ موجود تھا، مگر اس کا اثر و اقتدار کا دائرہ بہت مختصر اور محدود تھا، پوری قوم مذہبی چھمیلوں سے آزاد تھی۔
آشوریہ میں کتب خانے میں اس زمانے میں اتنی تختیوں کا اکھٹا کرنا خود علمی ذوق کا ثبوت ہے اور یہ ظاہر کرتا ہے کہ علمی ذوق ان میں بڑھتا جا رہا تھا، مگر اس سے ان کے علمی کارناموں پر کوئی روشنی نہیں پڑتی ہے۔
ان تختیوں میں اکثر دفتری ریکاڈ، پیشن گوئیوں، بد شگوئیوں، نسخہ جات، منتروں، ٹوٹکوں، دعاؤں اور بادشاہوں کے نسب نامے کے مطلق ہیں، جو حصے ادب، تاریخ و سائنس سے تعلق رکھتے ہیں وہ مختصر ہیں اور بابلی کتابوں کے ترجمے ہیں، پھر یہ ایک حقیقت ہے کہ آشوریوں کی بدولت بابل کے علمی خزانے کا ایک حصہ برباد ہونے سے بچ گیا ہے۔
اس نے مال غنیمت کا زیادہ حصہ تعمیرات پر خرچ کیا نینواہ کو ازسر نو آباد کیا شاندار عمارتیں، محلات اور عبادت گاہیں بنوائیں، باغات لگوائے اور اپنے دار الحکومت کو وہ شان بخشی کہ مغربی ایشیا کا سب سے خوبصورت شہر بن گیا۔
اشوریہ تقریباً دو ہزار برس قبل مسیح میں شمالی عراق کے دریائے دجلہ و فرات کے وسط میں فروغ پانے والی ایک تہذیب اور سلطنت تھی جو اپنے دور عروج میں مصر، شام، لبنان، آرمینیا، ایلم اور بابل تک پھیلی ہوئی تھی۔
آشور ناصر بال کے کے ایک کتبہ پر یہ الفاظ ملتے ہیں، ’ان تمام سرداروں کو جنھوں نے میرے خلاف بغاوت کی، انہیں دار پر کھنچوادیا، ان کی کھالیں اڈھر والیں اور ان کھالوں سے اپنے ستونوں کو منڈھ دیا۔
اس کے بارہ سال کے بعد بابل نے بغاوت کی اس نے اس نے ایک ہی حملے میں عیلامیوں اور کلدانیوں کی طاقت کو پاش پاش کر دیا اور پھر بابل پر تسلط قائم کیا۔
بلا امتیاز عورت، مرد بڑے، چھوٹے، جوان اور بوڑھوں تمام لوگوں کو قتل کیا اور جو لوگ زندہ بچے ان کو جلاالوطن کیا اور ایک نہر کا منہ کا رخ پھیر کر پورے علاقہ کو غرقاب کر دیا تا کہ بابل کا نام و نشان ہی نہ رہے۔
سنا خریب کا خیال شاید یہ تھا کہ ان سختیوں سے وہ ہیشہ کے لیے ان بغاوتوں کا استیصال کر دے گا اور بابل کی تباہی دیکھ کر دوسرے لوگوں شورش کی جرت نہیں ہوگی۔
اپنی حکومت کے سولہویں سال اس کو ایک بڑی سازش کا مقابلہ کرنا پڑا، جس میں اس کا بھائی جو بابل کا حکمران تھا اور دوسرے میدی، عیلامی، کلدانی، آرامی اور شامی فرمانروا شریک تھے۔
شاہ اشور بنی پال کے شاہی کتب خانے میں مذہب، تاریخ، جغرافیہ اور دیگر موضوعات پر چالیس ہزار کتابیں تھیں جو کچی مٹی کی تختیوں پر لکھی گئی تھیں۔
اسرحدون نے بارہ سال تک حکومت کی، اس نے اپنے باپ کی ناکام مہم کو پایہ تکمیل تک پہنچانے کے لیے فلسطین پر حملہ کیا اور یہودیوں کو مغلوب کر لیا۔
بابلیوں کی طرح آشوری بت پرست تھے، ان کا سب اہم اور قومی دیوتا آشور تھا، یہ سورج دیوتا تھا، جو نہایت جنگجو اور دشمنوں کے مقابلے میں بڑا ظالم سمجھا جاتا تھا، آشوریوں کا عقیدہ تھا کہ جنگی قیدیوں کی قربانی سے دیوتا بہت خوش ہوتا ہے، اس لیے زیادہ سے زیادہ قربانی سے کر اس کی رضا حاصل کرنے کی کوشش کرتے تھے۔
اس نے بابل کو فتح کیا اور پھر شام پر معتدد حملے کیے اور آرامیوں، حتیوں اور اسرائیلیوں کو شکست دے کر دمشق اور سماریہ پر اپنا تسلط قائم کیا، مختصر یہ کہ اس کے عہد میں آشوری حکومت کوہ قاف سے لے کر مصر تک پھیل گئی۔
مصر کے حبشی فرمانروا نے یہودیوں سے ساز باز کر کے ایشائے کوچک میں اپنا اقتدار قائم کرنے کی کوشش کی، مگر سرغون نے ان کے منصوبے کامیاب نہ ہونے دیا اور یہودیوں دوسری راست یہودیہ پر قابض ہو گیا۔